Սաբինա Գորելիկ

**Սաբինա Ալեքսանդրովնա Գորելիկ** (, ), ռուս մոդելավորող, դիզայներ և տարազների նկարիչ։

## Կենսագրություն
Սաբինա Գորելիկը ծնվել է Մոսկվայում։ 2002 թվականին արվեստի պատմաբան մասնագիտությամբ կարմիր դիպլոմով ավարտել է Մոսկվայի պետական համալսարանը։ 2005 թվականին գերազանցությամբ ավարտել է Վյաչեսլավ Զայցևի նորաձևության լաբորատորիան և հրավիրվել է Լաբորատորիա որպես դասախոս։ Առաջին«Yes’ли» հավաքածուն 2005 թվականին Նադեժդա Լամանովայի անվան պրոֆեսիոնալ նկարիչ-մոդելավորողների 12-րդ մրցույթում արժանացել է Գրան պրիի։

2006 թվականին Սաբինան *Sabina Gorelik* ապրանքանիշի ներքո առաջին անգամ ներկայացել է *Moscow Fashion Week*-ում։ Այդ ժամանակից ի վեր նա *Moscow Fashion Week* նորաձևության շաբաթի և *Mercedes-Benz Fashion Week Russia*-ի կանոնավոր մասնակից է։ 2006-2007 թվականներին համագործակցել է Լենա Կարինի հետ և պոդիումում ելույթ է ունեցել *Karin&Gorelik* ապրանքանիշի ներքո։  Ցուցադրությունների ֆիրմային ոճ են դարձել թատերական ներկայացումների տարրերը։ Պոդիում են դուրս եկել Արմեն Գրիգորյանը, Եգոր Զայցևը, Իրինա Բոգուշևսկայան։ 2008-2009 թվականներին աշխատել է *BeGem*-ի համար՝ *GS by Sabina Gorelik* ներքո, իսկ 2012 թվականից կրկին պոդիում է բարձրացել S*abina Gorelik* ապրանքանիշի ներքո։

2011 թվականից աշխատում է որպես տարաբնույթ թատերական, կրկեսային կամ շոու ծրագրերի (դրանց թվում են՝ Տոդեսը, պարող շատրվանների «Ակվամարին» կրկեսը և «Սահա» կրկեսը) տարազների նկարիչ։

Տարազների պատվերներին զուգահեռ շարունակում է ստեղծել իր սեփական հավաքածուները, նաև տարբեր նորաձևության և արվեստի նախագծեր։ 2012 թվականին *MBFWR*-ին ներկայացրել է «Հրաշքների արհեստանոց» հավաքածուն, որն իր մեջ ներառում է շուի տարրեր, ցուցադրությանը մասնակցել են պարողներ․ ամեն ինչի ղեկավարը եղել է հայտնի խորեոգրաֆ Միգելը։

Որոշ ֆոտոսեսիաներում որպես մոդել նկարահանվել է Գորելիկը։

Ստեղծում է մի շարք մանկական հավաքածուներ, որոնցից մեկը պոդիում է դուրս եկել *Mercedes Benz Fashion Week*-ի դպրոցական հավաքածուների ցուցադրության շրջանակներում։

2014 թվականին մասնակցել է հաշմանդամների համար նախատեսված «Նորաձևություն առանց սահմանների» (Bezgraniz Couture) հագուստի *Mercedes-Benz Fashion Week* հատուկ ցուցադրությանը, որտեղ պոդիում են դուրս եկել ֆիզիկական առանձնահատկություն ունեցող մարդիկ։

Իսրայել կատարած ուղևորությունները դիզայներին ոգեշնչել են 7:40 հագուստի հավաքածուն ստեղծելիս, որը միավորում է հրեական մոտիվները, ուղղափառ հրեաների խիստ հագուստի գծերը և մի փոքր հումոր։

Կրկեսի հավաքածուի ֆոտոսեսիային, որը տեղի է ունեցել Նիկուլինի կրկեսում, մասնակցել են Դեմենտիևների հայտնի տոհմի իսկական կրկեսային արտիստներ՝ Դևեմենտև Կարնիլովները, կենդանիներ և նույնիսկ փիղ։

2016 թվականին մասնակցել է «Яркая жизнь» ալիքի *Circus Glamour* հաղորդմանը։

2016 թվականի հուլիսին կրկեսային «Վարպետ» մրցանակաբաշխության ժամանակ դարձել է «Տարվա նկարիչ» անվանակարգի հաղթող։

## Ծանոթագրություններ

## Արտաքին հղումներ
* Официальный сайт Сабины Горелик
* Интермода, подбор публикаций
* designersfromrussia 
* Танцы. Неофициальный Фан-сайт
* Конструирование и моделирование одежды 
* http://www.be-in.ru/
* Портал Международной профессиональной цирковой приемии MASTER
* Daily Mail о показе С.Горелик 2015 в рамках проекта Bezgraniz Couture

Կատեգորիա:Նորաձևության դիզայներներ
Կատեգորիա:Ռուս դիզայներներ
Կատեգորիա:Մոսկվայի պետական համալսարանի շրջանավարտներ